kk en kk ky ru ru ky ky ru ru ru bg ru ru ru en hbs_cyr ru ky hu ky ru ru kk ky ky kk ky ky ky ky ky ru ky ky ky ky ru ky ru ky ky ky ru ky ky ru ky ru ru ky ru ky ky ru ky ru ky ru ky ky ky ky ky ky ru ky ru hu ru ru ru ru ru ru ru ru ru ru ru ru ru ru ru ru
"Фабула", 18.10.11 - 11-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Аман, Чокой, Кыйшык, Бердике молдонун баласы төртөө айылдын жалгыз кара букасын союп бөлүп жеп алышыптыр. Айылыбыз ызы-чуу эле болуп жатып калды.
- Ач карышкырдай болгон өлүк тиригиңерди көрөйүндөр! - деп айылдын катындары тигил төртөөнү каргап-шилеп жатып калышты. Ал кара буканы биздин айылдын уйлары гана эмес, биздин айылдын катындары да катуу жоктошуп аза күтүштү. Эсил кайран кара бука жалгыз башы менен жүздөн ашык уйларды жесир калтырып кете берди. Совет доору кулагандан тарта бүт айылыбыз сүт менен жан сактап жашап калган. Чака-чака кылып апапак сүттү көбүртүп, кызыл кулактарга төгүп берип, сүттөн түшкөн пулга чай-чамек алып, бала-чакасын багып, кара букадан туулган музоо-торпокторду мал базарга алып барып сатышып пайдасын көрүшүп, мезгилдин агымында айылдаштарыбыз күн кечиришип жүрө беришиптир.
Аман, Чокой, Кыйшык, Бердике молдонун баласы төртөө кара буканы жайлап салгандан кийин гана айылдаштарыбыз терең уйкудан чочуп ойгонгондой болушуп, айылдын аксакалы, айылдын атасы, айылдын кожоюну, айылдын жалгыз эркеги кара бука экенине көздөрү жетип, жетим калган баладай зарлап-какшап, боздоп, келечегибиз эмне болот деп, жер муштап отуруп калышты. Тузунанбы, суусунанбы, чөбүнөнбү, ким билсин?! Биздин айылдын уйлары да эрте жазда эле күүлөп баштайт. Жесир калган жүздөн ашык уй быйыл кысыр калса келечегибизди туман басып, анда эле айылыбыз ачка калат.
Илимдүү-билимдүү мектепте мугалим болуп иштеген Жаркынай. Акыл-эстүү, өңдүү-түстүү, тилдүү, кара көз Фарида. Бердике молдонун келини Бермет үчөө уюштуруп биздин айылдын катындары көчөгө митингге чыгышты. Митинг деген эле аты болбосо, айылдын катындары жашоо үчүн, келечек үчүн тайманбай-жалтанбай күрөшкө чыгышты. Жолду тосушуп, айылдын сүтүн сатып алып жүргөн кызыл кулактарды ортого алышып, кара буканын ордуна бука сатып бересиңер деп ажылдашып ызы-чуу кылышып, кызыл кулактарды тытмалашып, каргап-шилеп да, тилдеп да, жалынып-жалбарып да, айлаларын кетирип жатышты. Баарын баштап коюшуп, билмексен болуп четте турушкан мугалим Жаркынай, кара көз Фарида, Бердике молдонун келини Бермет үчөө күбүрөшүп-шыбырашып, шыңкылдашып, тамашага батышты.
- Тетиги чоң баш кызыл кулактын өзүн айылыбызга бука кылып алып калсак жакшы бука чыкчудай экен.
- Айылыбызда чоң баш музоолор туулат эле ээ?
- Берки жапалдаш бойлуу кызыл кулак деле чымыр денелүү экен, букалыкка жарачудай.
- Чоң баш болобу, бою жапалдаш болобу, айырмасы кайсыл? Чыбыгы жакшы бука болсо болду да.
- Ай, Жаркынай! Мугалимдердин баары курортко барып эс алып келдиңер, башка жактын букаларына челдирип келген жоксуңбу?
- Ай, келиндер, силерге тамаша мага чындык, курорттон Секс деген окууну окуп келдик.
- Койсоңчу, ошондой да окуу бар бекен?
- Бар экен. Анысын кайдан билдик, чет элдиктер биздин мамлекетке акча которушуптур. Кыргыздарга Секс деген окууну окутасыңар деп.
- Койсоңчу, кыргыздар сексти чет элдиктерден жакшы билет.
- Чын эле ай, чет элдиктердин саясаты ошондой экен. Шаардан Чынара деген кыз мектепке келип, "курортко бекер эс аласыңар, чет элдиктердин окуусун окуйсуңар", - десе баарыбыз дүрбөп жөнөптүрбүз. Мектептин директору улуу кайнагам, коңшу айылдын мектептеринен келген эже-агайлар, жаш мугалимдер баарыбызды кошуп бир бөлмөгө отургузуп, жанагы Чынара деген кыз, дагы бир чет элдик эркек күндө Секс деген сабак өтүштү.
- Ий бетим, кайнагаң менен кантип отурдуң?
- Силерге тамаша, мага кыйын эле болду. Кычагансып кайнагам катарыма отуруп калыптыр. Чет элдиктер аял-эркектин жылаңач сүрөттөрүн тактага илип коюп, эркектин жыныс мүчөсүн, аялдын жыныс мүчөсүнүн сүрөтүн улам-улам таяк менен чукуп көрсөтүп, "секс" деген мындай болуш керек "секс" деген андай болуш керек деп, айдаа эзишпедиби.
- Ии, анан, анан?
- Баарынан кызыгы, чет элдиктер баарыбызга бирден актай барак, карандаш берип, аялдарга "жакшы көргөн эркегиңдин жылаңач сүрөтүн тарткыла", ал эми эркектерге болсо "жакшы көргөн аялыңдын жылаңач сүрөтүн тарткыла" дешти.
- Ий, анан, анан. Сен кимдин сүрөтүн тарттың?
- Араң окшоштуруп, бир жылаңач эркектин сүрөтүн тартып, төшүн чиймелеп, түктүү кылып койдум. Катарымда отурган кайнагам мага кайрылып, "ээ, Жаркынай, түрктүн сүрөтүн тарттың го" деп койду.
- Ий, бетим! Кайнагаң билген экен, Ибрагим түрктү тартканыңды.
- Ий, анан, анан. Сен эмне дедиң?
- Мен да жемимди жедирген жокмун. Кайнагам тарткан сүрөттү карап, "сиз дарыканада иштеген Айдайдын сүрөтүн тартыптырсыз" дедим.
- Кайнагаңдын оозун жакшы жапкан экенсиң. Жаркынай, азаматсың!
Секс жөнүндө маектин кызыгын митингге чыккан айылдын катындарынын ажылдагы бузуп кетти. Айласы куруган кызыл кулактар айылдын катындары менен ажылдашып катуу кармашка өтүштү.
- Эмне үчүн биз силердин айылга бука сатып беришибиз керек. Айылыңарда эркек жокпу? Буканы чогулуп сатып алгыла!
- Ай, бала! Биздин эркектер менен сенин ишиң болбосун! Сүтүбүздү сатып алып пайда көрүп атасыңбы? Ошон үчүн бука сатып бересиң. Бука жок, сүт жок!
- Силердин айылдын сүтүн сатып албайбыз, билгениңерди кылып алгыла - деп, кызыл кулактар айылдын катындарынан араң качып кутулушту. Ошону менен айылыбызга кызыл кулактар келгенден коркуп калышты. Сүтүбүз ирип, пайдасы жок төгүлүп, айлабыз куруду. Эсил кайран кара бука уйларды гана жесир калтырбай, биздин айылдын катындарын да жесир калтыргандай болду. Уйларыбыз күүлөп, айласы куруп, бири-бирине бука болуп секире баштады. Сүттөн пайда жок болуп, катындарыбыз уй саабай, кылар жумуштары жок, катындарыбыз бири-биринин айыбын чукуп, ушак менен жашап калышты. Зеңги бабанын тукуму мээрман ак сүттүү уй менен катындарыбыздын тагдырлары абдан окшош тура.
Аман, Чокой, Кыйшык, Бердике молдонун баласы төртөө кабагым-кашым дебей, айылда болуп жаткан окуяга көңүл да бурушпай, өздөрүнүн кызыкчылыктарын ишке ашырып, турмуш менен алек. Кара буканын этин жеп, сатып бүтүшүп, андан кийин Бердике молдонун көк эшегин коңшу айылдагы түрк Ибрагимге сатып жиберишип, пайда көрүшүп көңүлдөрү ток. Кара букадан кийин биздин айылга чыныгы аксакал, чыныгы ата, чыныгы кожоюн, чыныгы эркек качан пайда болот, белгисиз...
кыргыз тилиндеги гезит "Форум"